

|  |
| --- |
| MINIMALNI STANDARDI ZNANJA |

|  |
| --- |
| ŠOLSKO LETO 2015/2016 |

PREDMET OZ. MODUL: DRUŽBOSLOVJE ZA OTROKE

ŠTEVILO UR LETNO: 68

PROGRAM: PREDŠOLSKA VZGOJA

LETNIK: 3

UČITELJI: ALENKA POKOVEC, LILI RUPNIK

Pri minimalnih standardih se upoštevajo priporočila v katalogu znanja za modul Družboslovje za otroke:

<http://www.srednja.doba.si/assets/Ucni-nacrti/Predsolska-vzgoja/Druzboslovje-za-otroke.pdf>

Pričakovani dosežki izhajajo iz zapisanih ciljev, vsebin in kompetenc. Pričakovani dosežki so zapisani splošno, kar pomeni, da jih bodo dijakinje/dijaki dosegli v različnem obsegu in na različnih taksonomskih stopnjah.

**UČNA TEMA:**

**I. KURIKULUM ZA VRTCE – PODROČJE DRUŽBE**

**II. RAZVOJ PREDŠOLSKEGA OTROKA**

**III. MULTIKULTURNA VZGOJA V VRTCU**

**IV. ZGODOVINA ZA OTROKE**

**V. GEOGRAFIJA ZA OTROKE**

**VI. PROMETNA IN OKOLJSKA VZGOJA V VRTCU**

|  |
| --- |
| Poklicna kompetenca 1:  Sodelovati pri načrtovanju, organizaciji in izvedbi dejavnosti družbe v vrtcu. |

Dijak/inja:

* **pozna kurikulum za dejavnosti družbe v vrtcu in njegove cilje**
* opiše cilje, ki se uresničujejo pri dejavnostih družbe v vrtcu
* sodeluje pri načrtovanju in organizaciji dejavnosti družbe
* pojasni pomen teh dejavnosti za otrokov socialni, moralni, čustveni in intelektualni razvoj
* **pozna področje multikulturne vzgoje in načela kurikula, ki jo podpirajo**

- spodbuja zavest o slovenski narodni in kulturni identiteti in slovenski državi

- sodeluje in izvaja aktivnosti , ki spodbujajo otrokovo sprejemanje kulturne, etnične,

verske in rasne različnosti

- prikaže izkušnje o uresničevanju temeljnih človekovih pravic in demokratičnih načel

- pojasni pomen oblikovanja kulturnih navad pri otroku in izpopolnjuje lastne kulturne

navade

* **pozna področje zgodovinskih sprememb**

- ponazori oblikovanje pojma časa pri otroku ter osnov za dojemanje zgod. sprememb

- prouči možnosti za proučevanje kulturno- zgodovinskih značilnosti domačega kraja in

okolice

- podrobno opiše običaje in praznovanja družine, ožjega in širšega okolja

- predstavi položaj otrok v različnih kulturnih okoljih in zgodovinskih obdobjih

- motivira in usposablja otroke za preučevanje življenja v preteklosti

* **pridobi temeljna znanja o geografskih pojavih, orientaciji in uporabi**

**zemljevidov**

* pozna načine orientiranja
* razlaga pokrajino ob branju zemljevida
* opiše in uporablja topografske znake za otroke ter pozna značilnosti kartografije
* motivira in usposablja otroke za preučevanje in raziskovanje okolice vrtca
* riše preproste skice in zemljevide ter modelira pokrajino v peskovniku ali z drugimi didaktičnimi sredstva
* razume naravnogeografske in družbeno-geografske pojave ter procese ter jih zna otrokom predstaviti na dojemljiv in zanimiv način
* razume in pojasni pojave in procese v pokrajini: pomen navideznega gibanja sonca na pokrajino in ljudi, sence, letni časi, vreme, padavine, vetrovi - s pomočjo slikovnega gradiva, pesmic, igric, …
* **pozna medpodročni temi promet in okoljska vzgoja**

- pojasni naloge vzgojitelja glede prometne varnosti otrok

- ponazori varno obnašanje v prometu

- predstavi neodgovorno in nevarno obnašanje v prometu

- izvaja opazovanje prometa, ulic, trgov, cest, parkov, igrišč, trgovin, ustanov,

informacijskih sporočil, tabel in znakov ter to tudi ocenjuje, komentira in utemelji svoje

mnenje, ga primerja z mnenji drugih

- opiše in praktično uprizori pomen prometne varnosti

* **zna povezati in uporabiti pridobljeno znanje v konkretnih projektih**

- sodeluje pri načrtovanju in izvedbi različnih projektov, tudi v povezavi z drugimi

dejavnostmi( npr: praznovanje za otroke, poklici nekoč in danes, moja pot v vrtec,

recikliranje papirja,ipd.)

- pripravi in izvede obisk muzeja, naravnih in kulturnih znamenitosti v domačem kraju in

okolici, ipd.

**UČNA TEMA:**

**I. PRIPRAVA NA DEJAVNOST S PODROČJA DRUŽBE**

|  |
| --- |
| Poklicna kompetenca 2:  **Uporaba sodobnih pedagoških metod in oblik dela pri dejavnostih družbe.** |

Dijak/inja:

* **pozna različne metode in oblike dela pri izvajanju dejavnosti družbe v vrtcu**

- izbira ustrezne metode in oblike dela z otroki in jih izvede

- skrbi za urejenost kotičkov za družabno življenje, socialne igre itd.

- spozna metodologijo terenskega dela, opazovanja in raziskovanja pokrajine za otroke

- načrtuje in ovrednoti pomen krajših ekskurzij, rekreativnih izletov, zimovanj, taborjenj in

letovanj

- uvaja čutno – doživljajsko dojemanje različnosti pokrajin in dežel pri otrocih

- izvaja vremenska in fenološka opazovanja skozi okno vrtca in v pokrajini

- izvaja preprosta hidrološka, geomorfološka, pedološka in vegetacijska opazovanja v

okolici vrtca in v pokrajini

- uprizori didaktične igre (otrok – vodič, iskanje skritega zaklada, kdo bo prvi opazil,…)

- prebira, prikazuje in komentira zanimive otroške zgodovinske knjige in se pogovarja o

dogajanjih v preteklosti

- organizira srečanja in pogovore z osebami, ki imajo veliko izkušenj in poznajo

dogajanje v preteklosti

- na osnovi spoznavanja načina življenja ljudi v preteklosti izdeluje iz kartona in drugih

materialov makete gradov, hiš, mostov in drugih stavb ter skulptur, igra igre vlog iz

življenja nekoč

- s pripovedovanjem zgodb spodbuja otrokovo radovednost

* **skrbi za lasten razvoj in pridobiva izkušnje**

- obišče muzeje, aktivno sodeluje na proslavah in prireditvah, ogleda si filme, itd.